Joditabletti on lääke. Lääkkeiden annostelussa tulee noudattaa valmistajan antamaa pakkauksesta löytyvää ohjetta. Tällä hetkellä Suomessa apteekeissa myytävässä lääkejodivalmisteen (Jodix) pakkausselosteessa ei oteta kantaa lääkejodin annosteluun alle kolmevuotiaille. Julkinen terveydenhuolto hankkii alle 3-vuotiaille soveltuvia joditabletteja ja selvittää parhaan mahdollisen tavan jakaa niitä lasten vanhemmille ja raskaana oleville. Jakelu hoidetaan julkisen terveydenhuollon toimesta. Terveydenhuolto viestii perheille ja vanhemmille alle 3-vuotiaille soveltuvan lääkejodivalmisteen saatavuudesta.
STUK tai muut viranomaiset eivät voi antaa lääkeannostelua koskevia suosituksia tai ohjeita, jotka poikkeavat lääkevalmistajan ohjeista.